Digital wellness, JA TAK | Beautyspace
Digital wellness, JA TAK
På en arbejdstur for et par uger siden boede jeg i en gammel fabriksbygning, der var lavet om til et ret rart hotel. Rart, fordi såkaldt digital wellness stod øverst på dagsordenen. På natbordet var der en gammeldags telefon, et klassisk vækkeur og en skriveblok, ligesom der på væggen tæt ved morgenmadsbordet hang påmindelser som:
Digital waste time
Online disconnected
Nogenlunde samtidigt kom meldingen om Googles papirtelefon, ligesom det er erklæret lavstatus at være klistret til sin telefon og højstatus i at prioritere alt, der rimer på ro, søvn og indre fred.
Ingen kan som bekendt skrue tiden tilbage. Selv har jeg slet ikke lyst til det. Glem også det med høj- og lavstatus, som jo er ligegyldigt. Faktum er, at det giver mening at prioritere ro, nærvær og den (for hele systemet) rensende søvn. Også for hudens skyld. Men, men, men… det kan være noget lettere sagt end gjort. På opfordring får du de tre ting, der tilsammen har fået mig til at sove igennem igen. Og jeg ved, at det er tilsammen, fordi de afprøvet enkeltvis ikke har samme effekt:
Konsekvent brug af natbriller, så alt lys er lukket ude. I det øjeblik, jeg mærker dem mod huden, er det, som om hjernen modtager beskeden: lights out = sov.
Dagligt tilskud af fermenteret rødkløverekstrakt, fordi jeg ikke længere producerer østrogen. Rødkløver indeholder planteøstrogen ligesom bønner og soja, men er ifølge lektor og ph.d. Per Bendix Jeppesen fra Institut for Kliniks Medicin ved Aarhus Universitet ikke forbundet med samme risici som konventionelt østrogentilskud. Fermenteringen (som bl.a. Herrens Mark praktiserer) af rødkløveren betyder, at du får en mere direkte adgang til den rå plante. Har du haft cancer, er det stadig bedst at vende rødkløvertilskud med din læge.
Tre dråber 15% CBD-olie som jo er kontroversielt at tippe videre om, fordi det er et lægemiddel herhjemme, men et kosttilskud fx i USA. Meget tyder på, at CBD, som jo ikke er euforiserende, er i stand til at berolige en overaktiv hjerne, så søvnen har bedre kår. Men indtil videre er det altså herhjemme noget, der kræver en dialog med egen læge. Hvis behovet er der.
Og for at det ikke skal være løgn, så tyr jeg også til det naturlige søvnhormon melatonin, dog med pauser. Ifølge hudlæge Peter Bjerring findes melatonin også i valnødder, havre, majs, ris, ingefær, tomater, banan, byg, rødbeder og agurk. OG hvis du undrer dig over, at der har sneget sig C-vitamin ind på billedet, så hæng på. For det skal vi tale om i forhold til en væsentlig ting, og det bliver i den her uge.
VIL DU VIDE MERE: Så har Sanne Gottlieb udgivet en virkelig brugbar og stærkt underholdende bog med masser af hormonsnak, tips og velvalgte cases.
NOVEMBERS BOOK’N BEAUTYBOX udkommer i morgen tidlig kl. 7.00. Du får besked i din indbakke om alle detaljer via nyhedsbrevs-listen her. Hvis du oplever problemer med at modtage box-mailen, så hjælper det at oprette hello@beautyspace.dk som en af dine kontakter.
Fotograf Jens Peter Engedal. Redigeret af journalist Anneline Højrup.
Clean up time – og mærker, der dør…….
Det er DIG, der bliver talt til
Dagens plaster
For dig, der gik forgæves i morges
Nytårs-fif fra en kender
Vind hudpleje fra Caudalie
Et lille tip, en gave og en oplevelse
Hvilken CBD olie kan du anbefale?
Jeg kan ikke finde Lion Curas olie med CBD på deres hjemmeside.
Et spørgsmål i en lidt anden retning..
Søger en let farvet foundation til moden hud (jeg er 50..)
Jeg synes min hud ser tør og malet ud, samt at porene i huden træder meget frem, når jeg forsøger mig med foundation. Hjælp..!
Vh Maiken 🙂
Jeg har lige foræret mig selv månedens boks, og tænkte straks at Karmamejus Calm Balm med bl.a. lavendel vil være perfekt som læbenatcreme. Rigtig go’ dag, smukke. 🙂
Kære Anette, tak for dit gode og informative indlæg. Glad for du påpeger at man skal forbi sin lægespecialist hvis man har haft kræft som har været hormonpåvirkelig. Har du speciel god erfaring med netop den CDB olie du anvender? Jeg kommer ikke til USA, og for dyrt at importere.
Nu et dumt spørgsmål. Bruger du ekstra meget øjencreme til natten? Tænker natbrillerne suger meget god creme til sig! Kh Pernille
Forstår ikk helt din skrivelse om cbd olie. Man kan sagtens købe cbd olie også i danmark, uden læge. Det er thc man skal forbi lægen med…
tak for din indsigt og du sætter dig så meget ind i tingene ,fordi når man har haft kræft er der nemlig meget man ikke må indtage mere ,til gengæld er der ikke nogen sammenhæng mellem kræft og kost som næsten alle siger, men ikke dem der har forstand på det
Jeg har stillet dette spørgsmål under punktet – Hvad er værre end at blive forladt. Har du mulighed for at svare på det ? Så vil jeg blive super glad. 1000 tak:)
Den ipl behandling du viste på insta, kan du skrive mere om den. Og er det noget du selv vil prøve og hvad er prisen
@ Christina Kragh, jeg har ikke hedeture, men jeg har haft søvnproblemer, fordi kroppen mangler østrogen. Meget tyder på, at CBD har den beroligende effekt, men UDEN at sløve og uden at være euforiserende. Der er en del litteratur på området, hvis du har lyst til at læse mere. Stor hilsen Anette
Rødkløver er det pga hedeture? El kan man godt tage det selvom man ikke har hedeture?
CBD olien forstår jeg ikke helt hvad du skriver ……skriver du at meget tyder på at det olie der IKKE er euforiserende virker ? For det kan man jo sagtens købe her hjemme det er det euforiserende man ikke kan købe uden en læge